La Brigada Municipal de Parcs i Jardins finalitza la campanya de poda
13 de març de 2017

La Brigada Municipal de Parcs i Jardins de l'Ajuntament de Llíria ha realitzat, dins del programa d'actuacions ordinàries, la campanya de poda d'arbres i arbustos de la temporada 2016/2017, en la que s'ha actuat pràcticament en tota la ciutat, especialment en aquells exemplars que ho necessitaven.

L'edil de Medi Ambient, Francesc Fombuena, ha explicat que esta campanya "se inicia amb l'arribada de la tardor i finalitza amb la primavera perquè els arbres i arbustos entren en una parada vegetativa, a l'haver menys hores de llum i temperatures més baixes, i així es possibilita que els exemplars sobre els quals s'actua patisquen menys amb els talls".

Els operaris han realitzat, d'una banda, la poda de manteniment, que consistix en l'eliminació de branques seques, amb risc de ruptura, aquelles que toquen edificis i fanals, o per a aclarir la copa i evitar que tinga un excés de branques.

D'altra banda, s'ha dut a terme la poda de formació, destinada a conduir l'arbre per a obtindre una estructura de les branques principals fortes i ben distribuïdes i situar, també, la copa a una certa altura de terra per a evitar problemes als veïns.

A causa de les dimensions d'alguns arbres, com en el cas dels exemplars de la Plaça de Gátova i de Censals, la brigada municipal ha comptat amb la col•laboració de contractes externes per a dur a terme la poda.